K ú p n a   z m l u v a  č. 6/2012
uzatvorená v zmysle § 588 a nasl. Občianskeho zákonníka medzi zmluvnými stranami :

Meno a priezvisko

: Erika Dobošová, r. Lőrinczová
Dátum narodenia

: 

Rodné číslo


: 
Bytom 


: 925 84 Vlčany č. 176
Rodinný stav


: vydatá
  Štátny občan SR

ako kupujúcim na strane jednej
  Obec Vlčany 

Sídlo



: Obecný úrad ,  925 84 Vlčany s. č. 944
Zastúpený                
: Ing. Júliusom Ivánom,  starostom obce

IČO                     

: 00306312

Bank. spojenie  

: VÚB a.s., ÚRP Šaľa 

Číslo účtu         

: 19928132/0200

ako predávajúcim na strane druhej

ČLÁNOK I.
      PREDMET ZMLUVY
Predmetom zmluvy je prevod nehnuteľnosti v katastrálnom území Vlčany evidovanej na Správe katastra v Šali  parcela registra „C“ č. 360/4 s výmerou 93 m2 – zastavaná plocha, ktorá vznikla odčlenením od parcely č. 1441/3 na základe GP č. 07-05/2012 vyhotovenou firmou Realitná a geodetická kancelária,  Mierové nám. 4, Galanta, IČO 32353766 úradne overenou Správou katastra Šala,  Ing. Aladárom Vargom pod číslom 265/2012.
ČLÁNOK II.
PRÁVNY ÚKON
Kupujúca kupuje nehnuteľnosť popísanú v článku I. tejto zmluvy v celosti do svojho vlastníctva.
Kupujúca vyhlasuje, že sa pred uzatvorením tejto zmluvy oboznámila so stavom odpredávanej nehnuteľnosti, jej stav je jej dobre známy a  v tomto stave ju kupuje.               
ČLÁNOK III.
KÚPNA CENA A PLATOBNÉ PODMIENKY
Kupujúca sa zaväzuje zaplatiť predávajúcemu sumu vo výške 617,40 EUR, slovom: Šesťstosedemnásť eur a štyridsať centov, podľa Smernice č. 7/2008 o cenách pozemkov v intraviláne obce Vlčany, podľa § 2 (cena pôdy v k. ú. Vlčany), písmeno A (kúpa a predaj pozemku), a na základe uznesenia Obecného zastupiteľstva č. 12/OZ - 2012, písmeno A/5, zo dňa 19.09.2012.

Zmluvné strany sa dohodli, že kúpna cena bude uhradená pri podpise tejto zmluvy.

ČLÁNOK IV.
PRÁVNE ZÁRUKY

Predávajúci sa zaručuje, že :
a.) nehnuteľnosť sa nachádza v jeho vlastníctve v podiele 1/1,

b.) je oprávnený s nehnuteľnosťou plne disponovať,

c.) na nehnuteľnosti neviaznu žiadne práva, akékoľvek iné ťarchy, akékoľvek práva tretích osôb, vrátane vecných bremien, nájomných práv a iných práv, nie sú a nebudú urobené žiadne opatrenia a kroky zo strany predávajúceho k zriadeniu takýchto práv,

d.) na nehnuteľnosti neboli uplatnené žiadne nároky podľa osobitných právnych predpisov,

e.) vlastníctvo predávajúceho k nehnuteľnosti nie je nijako ovplyvnené žiadnou dohodou s treťou stranou,

f.) nebolo rozhodnuté o vyvlastnení nehnuteľnosti, odstránení nehnuteľnosti, alebo o zmene ich využitia , ani  nebolo začaté a neprebieha žiadne súdne, správne, ani iné konanie, ktorého dôsledkom by došlo k vyvlastneniu alebo odstráneniu nehnuteľnosti, alebo ktorým by bolo inak obmedzené vlastnícke právo kupujúcich k nehnuteľnosti,

g.) vykoná všetky kroky a vyvinie maximálne úsilie nevyhnutné na to, aby kupujúca nadobudla vlastnícke právo k predmetnej nehnuteľnosti.

       ČLÁNOK V.
         NADOBUDNUTIE VLASTNÍCTVA
Zmluvné strany sa dohodli, že návrh na vklad vlastníckeho práva v prospech kupujúcej na základe tejto zmluvy podajú na Katastrálny úrad v Nitre, Správa katastra Šaľa, bezodkladne po tom, čo kupujúca uhradila kúpnu cenu včas a v plnej výške.

Zmluvné strany berú na vedomie, že vlastnícke právo k nehnuteľnosti, vymedzenej v čl. I. , nadobudne kupujúca až vkladom do katastra nehnuteľností, vedenom Katastrálnym úradom v Nitre, na Správe katastra Šaľa.

V prípade, ak by Katastrálny úrad v Nitre, Správa katastra Šaľa rozhodla o zamietnutí návrhu na vklad, sú zmluvné strany, podľa § 457 Občianskeho zákonníka, povinné vrátiť si vzájomne poskytnuté plnenia bezodkladne.

ČLÁNOK VI. 
ZÁVEREČNÉ USTANOVENIA
Účastníci podpisom tejto zmluvy zároveň potvrdzujú, že sú oprávnení s jej predmetom disponovať bez obmedzenia, právny úkon je urobený v predpísanej forme, prejavy vôle sú hodnoverné, dostatočne zrozumiteľné  a  ich zmluvná voľnosť nie je ničím obmedzená.

Zmluvné strany vyhlasujú, že si zmluvu pozorne prečítali, jej obsahu porozumeli a bez výhrad s ňou súhlasia, na znak čoho ju vlastnoručne podpisujú.

Táto zmluva je vyhotovená v štyroch rovnopisoch, z ktorých každý má platnosť originálu, z toho 2 vyhotovenia zostanú pre Katastrálny úrad v Nitre, na Správe katastra Šaľa, a po jednom vyhotovení obdrží každý účastník tejto kúpnej zmluvy.

Vo Vlčanoch, dňa  29. septembra 2012
Predávajúci :





      Kupujúci :

Podpis:  ________________


          Podpis:  ________________

Meno:     Ing. Július Iván 



          Meno:       Erika Dobošová    

Funkcia:  starosta obce 

